# José Manuel Villarejo

José Manuel Villarejo Pérez (El Carpio, 3 d'agost de 1951) és un empresari i excomissari espanyol del Cos Nacional de Policia, actualment retirat. El juny del 2017 fou acusat d'haver apunyalat una dermatòloga a Madrid. El 3 de novembre de 2017 fou detingut pel departament d'Assumptes interns de la policia espanyola, per ordre de la Fiscalia Anticorrupció, que l'acusa de presumptes delictes de blanqueig de capitals, suborn, organització criminal i delicte contra els drets dels ciutadans estrangers. Va romandre en presó preventiva des de novembre de 2017 fins al març de 2021.

## Biografia
### Carrera policial

Va ingressar a la Cos Nacional de Policia d'Espanya el 1972, destinat a la comissaria provincial de Sant Sebastià fins al 1975, on va formar part del grup antiterrorista i va participar en diferents actuacions contra ETA. Posteriorment fou destinat a l'equip de Seguretat Ciutadana de la Prefectura Superior de Madrid, on romandria fins al 1983. En excedència des del 1983 fins al 1993, durant aquells anys es va dedicar a l'activitat empresarial. Villarejo va gestionar fins a 46 empreses diferents amb un capital social de més de 16 milions d'euros. El 1993 es va reincorporar com a agent operatiu, o agent encobert, a la Secretaria d'Estat d'Interior, i fou responsable de les clavegueres de l'Estat i de l'operació Catalunya. Durant la seva carrera al Cos Nacional de Policia espanyola va tenir almenys quatre identitats falses mitjançant DNI expedits pel Ministeri de l’Interior.

## Activitat privada

Durant els períodes d'excedència i després d'haver-se retirat de la policia espanyola, Villarejo va dur a terme diverses feines d'investigació per a empreses, principalment una agència de detectius i un despatx d'advocats. Entre aquestes feines, hi havia investigacions encarregades per organismes públics, entitats privades i particulars.

### Informe Veritas

A mitjan dècada del 1990, va participar en l'elaboració de l'informe Veritas, encarregat pel Ministeri de l'Interior de l'Estat espanyol dirigit per José Luis Corcuera (PSOE) i coordinat per Enrique de Federico, comissari de Policia Judicial en el qual es recollien dades sobre la vida privada de jutges com Baltasar Garzón, polítics, periodistes i empresaris com Javier de la Rosa.

### Àtic d'Ignacio González

El març del 2015, en una conversa gravada entre Villarejo, un altre comissari i Ignacio González, president de la Comunitat de Madrid, aquest últim els demana que no surti a la llum que té una empresa pantalla als Estats Units d'Amèrica, propietària al seu torn d'un àtic a Estepona.

### Pequeño Nicolás

Villarejo està imputat en un jutjat de Madrid acusat dels delictes de revelació de secrets i pertinença a organització criminal dins del procés de recerca d'una peça separada del cas Nicolás, pel suposat enregistrament il·legal, manipulació i difusió d'una conversa entre policies i membres del Centre Nacional d'Intel·ligència. L'associació espanyola Transparencia y Justicia es va personar com a acusació particular en el cas el novembre del 2014.
El novembre del 2016, la Fiscalia del cas va advertir al jutge de la possibilitat que el procés quedés anul·lat si no es resolia la destitució dels policies investigadors i la intervenció de les seves comunicacions. El febrer del 2017, per evitar el seu processament en el cas, Villarejo va filtrar a la premsa informació sobre el rei espanyol Juan Carlos i el Centre Nacional d'Intel·ligència. També va amenaçar amb filtrar més informació si no el treien del procés.
Villarejo va declarar davant notari que era l'autor de diversos informes de l'Operació Catalunya, maniobra del Ministeri de l'Interior de l'Estat espanyol per frenar l'independentisme a Catalunya. L'enregistrament de les escoltes va ser filtrat pel comissari de policia Marcelino Martín-Blas.

## Referències

* ↑ «Interior aparta al comisario Villarejo y lo envía a Recursos Humanos de la Policía». Público.es, 14-04-2014.
* ↑ «La doctora Pinto señala en una rueda de reconocimiento al hombre que la apuñaló y le identifica con Villarejo» (en castellà). eldiario.es.
* ↑ «El tràngol de l'ex-director de la policia espanyola en l'interrogatori de Rufián sobre l'operació Catalunya». [Consulta: 7 juny 2017].
* ↑ Nacional, Policía. «Asuntos Internos de la Policía Nacional detiene al ex comisario José Manuel Villarejo, por orden de la Fiscalía Anticorrupción.» (en castellà), 4:27 AM - 3 Nov 2017. [Consulta: 4 novembre 2017].
* ↑ López, Patrícia «Tres años de investigaciones sobre Villarejo culminan con su detención por blanqueo» (en castellà). Público, 03-11-2017.
* ↑ «La jutge Lamela dicta presó incondicional per als comissaris Villarejo i Salamanca i el seu soci Rafael Redondo» (en català).
* ↑ Gálvez, J. J. «Villarejo abandona la cárcel: “Eso de que voy a huir es mentira”» (en castellà), 03-03-2021. [Consulta: 24 maig 2022].
* ↑ «Un agent de la policia espanyola s'infiltra a l'esquerra independentista i al moviment pel dret a l'habitatge». La Directa, 07-06-2022. [Consulta: 15 juny 2022].
* ↑ Patricia López «De Malaya a Vitaldent: Villarejo ganó dinero con acusados de corrupción por la UDEF». Público.es, 08-02-2017.
* ↑ «Interior encargó el "Informe Veritas». El Mundo, 04-05-1995.
* ↑ «Los sonidos de la 'extorsión' policial a Ignacio González». Cadena Ser, 09-03-2015 [Consulta: 4 maig 2015].
* ↑ «El comisario Villarejo manejó 46 sociedades en los últimos 30 años». El País, 09-04-2015 [Consulta: 4 maig 2015].
* ↑ Javier Ayuso «La Audiencia de Madrid volverá a decidir sobre el ‘caso Villarejo’». El País, 26 enero 2017.
* ↑ «Villarejo utiliza una página web de su entorno para ajustar cuentas» (en castellà). El País. Javier Ayuso, 13-03-2015. [Consulta: 3 novembre 2017].
* ↑ Patricia López «Toda la verdad sobre el comisario que acabó con Ignacio González». Publico.es, 09-03-2015.
* ↑ «La Fiscalía amenaza al juez del caso Nicolás con la nulidad de todas las actuaciones». El Confidencial, 04-11-2016.
* ↑ «Ofensiva del comisario Villarejo para evitar el banquillo por el ‘caso Nicolás'». El País.
* ↑ Antonio Salvador «El comisario Martín-Blas propició la filtración de las grabaciones del ex ministro». El Independiente, 08-02-2017.

## Enllaços externs

* Entrevista a José Manuel Villarejo al FAQS (21/05/2022)